**Mă fascinezi clipă de clipă**

*Gabriel Stănciulescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mă fascinezi clipă de clipă

Când vrerea, din trăiri, frigea,

De abia aflasem că exiști,

În ochii-ți negri de mărgea

Zburdau priviri, ce le ferești.

M-ai fascinat la primul pas,

Ca mugurul de floare rară,

Aud și noaptea câte-un glas

Și-o fantezie mă împresoară.

Chiar ieri, în parcul cu platani,

Te admiram, ca-n prima seară,

Cât mi-aș dori ca peste ani

Să-ți fiu cerneală-n călimară.

Ești dorul ochilor versați,

Promisiunea ce amintește

Iubirii de ani faști, bogați,

Și a speranței, ce dorește.

Zboară anii și ești la fel,

Nimic nu am făcut în pripă,

La fel mereu și nu altfel

Mă fascinezi clipă de clipă.

Autor: Gabriel Stănciulescu